આ વાત તો બધા માટે સ્પષ્ટ છે કે અઇમ્મએ માસુમીન (અ.મુ.સ.) રૂહાની રીતે એક બીજાથી વધુ અફઝલ નથી, જો કે અમીરૂલ મોઅમેનીન (અ.સ.) માટે રિવાયતોમાં વધુ ફઝીલત અને મહાનતા જોવા મળે છે, તેથી ઇમામે હસન(અ.સ.) અને ઇમામ હુસૈન(અ.સ.)ની વચ્ચે રૂહાની ફઝીલતનો સવાલ પૈદા થતો નથી. તેવીજ રીતે હઝરત સૈયદુશ્શોહદા(અ.સ.)ની શહાદતના બારામાં જે રિવાયતોમાં આવ્યું છે, તેનાથી ઇમામત હ. ઇમામ હુસૈન અ.સ. ની ઔલાદમાં હોવાની બાબત જોવા મળે છે.